Timothé Luwawu-Cabarrot

Timothé Luwawu-Cabarrot edo Timothé Luwawu, (Cannes (Frantzia), 1995eko maiatzaren 9a), saskibaloi jokalari frantziarra da, eta hegaleko moduan jokatzen du.

Biografia 
2015eko martxoaren 28an, 2015eko NBAko aurreikuspenetara aurkeztuko dela iragartzen du, baina, gerorago, bere izena kentzea erabakitzen du.

2016ko martxoan, Adriatiko Ligako 2015-2016 liga erregularreko bost onenen artean hautatua da, Miro Bilan denboraldiko erregularren MVPa (Jokalaririk baliotsuena), Tadija Dragićević, Jacob Pullen eta Maik Zirbesekin batera.

2016ko apirilaren 11n, Adriatiko Ligan egindako denboraldiaren ostean, NBAko 2016ko aurreikuspenetara aukezten du bere burua.

2016ko ekainaren 23an, 2016ko NBA aurreikuspenetan, 24. lekuan aukeratu zuen Philadelphia 76ers-ek, eta, 2016ko uztailaren 3an, 2 urteko, gehi 2 urte aukeran, kontratua sinatu zuen, Philadelphia 76ers-ekin. Urte bereko urriaren 29an, Sixers-en elastikoarekin debutatu zuen, Atlanta Hawks taldearen aurka. 2016ko azaroaren 7an lortu zituen lehen puntuak NBAn, Utah Jazz-i aurre eginez.

Olinpiar Jokoak
2020ko Udako Olinpiar Jokoetan, Tokio 2020an (Tokio), zilarrezko domina irabazi zuen Frantziako taldearekin AEBko taldearekin (urrezkoa) galduz eta Australiako taldea (brontzezkoa) garaituz. Hauek osatzen zuten taldea: Andrew Albicy, Nicolas Batum, Petr Cornelie, Nando de Colo, Moustapha Fall, Evan Fournier, Rudy Gobert, Thomas Heurtel, Timothé Luwawu-Cabarrot, Frank Ntilikina, Vincent Poirier eta Guerschon Yabusele-k.

Udako Olinpiar Jokoetako emaitzak

Ondorengo klubak 

 2012-2015:  Antibes Sharks (Pro A eta Pro B)
 2015-2016:  KK Mega Leks (KLS)
 2016-2018:  Philadelphia 76ers (NBA)
 2016ko azaroa-abendua:  Delaware 87ers (G League)
 2018ko urtarriletik 2019ra:  Oklahoma City Thunder (NBA)
 2019ko otsaila-apirila:  Chicago Bulls (NBA)
 2019-2021:  Brooklyn Nets (NBA)
 2019ko urria-2020 urtarrila:  Long Island Nets (G Liga)
 2021ez geroztik:  Atlanta Hawks (NBA)

Sariak

Selekzio nazionala 

  2020ko Udako Olinpiar Jokoetan, 2021ean.

2014 eta 2015ean, Gizonezkoen U20 Europako Txapelketarako hautatu zuten.  8garren eta 4garren, hurrenez hurren, amaitu zuen.

Klubekin 

 Serbiako Kopako irabazlea 2016an, KK Mega Leks taldearekin.
 2015eko Pro B Leaders Cup-eko irabazlea, Antibes Olympique taldearekin.
 2012-2013an, Frantziako bigarren mailako txapelduna, Olympique d'Antibes taldearekin.

Erreferentziak

Kanpo estekak 

Atlanta Hawks-en jokalariak
2020ko Udako Olinpiar Jokoetako saskibaloilariak
Brooklyn Nets-en jokalariak
Chicago Bulls-en jokalariak
Oklahoma City Thunder-en jokalariak
Philadelphia 76ers-en jokalariak
 Frantziako saskibaloi jokalariak
 2020ko Udako Olinpiar Jokoetako dominadunak
  Olinpiar Jokoetako dominadunak saskibaloian
NBAko saskibaloi jokalariak